Shane Doan

Shane Doan (s. 10. lokakuuta 1976 Halkirk, Alberta, Kanada) on pelaajauransa vuonna 2017 lopettanut kanadalainen jääkiekkoilija. Laitahyökkääjänä pelannut Doan edusti koko 21-vuotisen NHL-uransa samaa seuraa. Viimeiset 13 kauttaan hän toimi joukkueensa kapteenina.

Ura 
Ennen ensimmäistä NHL-kauttaan Doan pelasi kolme kautta WHL:n Kamploops Blazersissa. Doan on Winnipeg Jetsin varaus vuodelta 1995. Hänet varattiin ensimmäisellä kierroksella varausnumerolla 7.

Doan debytoi NHL:ssä kaudella 1995–1996 pelaten 74 ottelua ja tehden niissä tehot 7+10=17. Tuon kauden jälkeen Jets muutti Doan mukanaan Arizonaan ja vaihtoi nimensä Phoenix Coyotesiksi. Toisella NHL-kaudellaan 1996–1997 pelit ja tehot jäivät Doanilla pienemmiksi; Doan pelasi 63 ottelua ja teki tehot 4+8=12.

Kausi 1997–1998 sujui Doanilta farmiliiga AHL:n ja NHL:n välillä. Doan pelasi Phoenixissa 33 NHL-ottelua tehoin 5+6=11 ja Springfield Falconsissa 39 AHL-ottelua tehoin 21+21. 

Kauden 1998–1999 Doan pelasi pelkästään Coyotesissa ja keräsi 79 ottelussa tehot 6+16=22. Kausi sujui häneltä pisteiden valossa alakanttiin, mutta kaudella 1999–2000 Doan suoriutui paremmin. Hän pelasi 81 ottelua tehoin 26+25=51. Myös seuraavalla kaudella 2000–2001 Doan paransi edellisestä ja teki 79 ottelussa tehot 26+37=63.

Hänen kausikohtaiset tehopisteensä laskivat hieman kausiksi 2001–2002 ja 2002–2003, mutta kaudella 2003–2004 Doan teki siihen astisen piste-ennätyksensä, 79 ottelussa tehot 27+41=68.

Työsulkukaudella 2004–2005 Doan piti jääkiekkoilusta välivuoden, mutta palasi takaisin Coyotesiin kaudeksi 2005–2006 tehden 82 ottelussa tehot 30+36=66. Kaudella 2006–2007 Doan jatkoi Phoenixin tehokkaimpien pelaajien joukossa ja teki helmikuussa peräti viisivuotisen ja arvoltaan 22,75 miljoonan dollarin jatkosopimuksen Phoenixin kanssa .

Kaudella 2007–2008 Doan pelasi 80 ottelua ja teki piste-ennätyksensä 28+50=78. Kaudella 2008–2009 pisteitä kertyi 73 ja seuraavillakin kolmella kaudella (2009–2010, 2010–2011 ja 2011–2012) kullakin vähintään 50.

Tilastot

Muuta 
Jääkiekkomaalivahti Carey Price on Doanin pikkuserkku, ja jääkiekkoilija Keaton Ellerby on Doanin serkku.

Lähteet

Viitteet

Aiheesta muualla 
 Shane Doan jatkoaika.com:issa

Kanadalaiset jääkiekkoilijat
Winnipeg Jetsin (1972–1996) varaamat pelaajat
King Clancy Memorial Trophy -voittajat
Mark Messier Leadership Award -voittajat
Jääkiekon maailmanmestarit
Vuonna 1976 syntyneet
Elävät henkilöt